# אכבר האשמי רפסנג'אני

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

עלי אכבר האשמי רפסנג'אני
נשיא הרפובליקה האיסלאמית של איראן

למניין: | נשיא ה-4
מנהיג קודם: | עלי ח'אמנאי
מנהיג הבא אחריו: | מוחמד ח'אתמי
תחילת כהונה: | 3 באוגוסט 1989
סוף כהונה: | 2 באוגוסט 1997
תאריך לידה: | 25 באוגוסט 1934
מקום לידה: | רפסנג'אן, איראן
תאריך פטירה: |
מקום פטירה: | {{{מקום פטירה}}}
מקום קבורה: |
מפלגה: | {{{מפלגה}}}
בעל: | {{{בעל}}}
אישה: | {{{אישה}}}
שם בשפת אם: | اکبر هاشمی رفسنجانی (פרסית)
חתימה: | {{{חתימה}}}

עלי אכבר האשמי רפסנג'אני (בפרסית: اکبر هاشمی رفسنجانی, נולד בשם האשמי בהרמאני هاشمی بهرمانی ב-25 באוגוסט, 1934), פוליטיקאי איראני רב השפעה. מכהן כיום כיושב ראש המועצה לאבטחת האינטרס של המשטר באיראן.

נשיא איראן בשנים 1997 - 1989. בבחירות לנשיאות בשנת 2005 הוא ניסה לרוץ לקדנציה שלישית, אולם נוצח בסיבוב הבחירות השני על ידי ראש עיריית טהראן, מחמוד אחמדינז'אד.

## [עריכה] הקריירה הפוליטית

לפני המהפכה השתייך רפנסנג'אני למחנה הפעילים כנגד משטרו של השאה, ונכלא במהלך תקופה זו.

בראשיתה של הרפובליקה האסלאמית החדשה שימש כחבר בכיר במועצת המהפכה האיראנית, יחד עם מוחמד ג'וואד בהונאר, מוחמד בהשתי, מורתזא מוטהרי, ועבדולכרים מוסאווי ארדבילי.

רפסנג'אני, איש דת במקצועו, היה ליו"ר המג'לס (הפרלמנט האיראני) הראשון לאחר כינון המהפכה האסלאמית, משרה שבה כיהן עד שנת 1989.

מ-17 באוגוסט, 1989 עד 1997 כיהן כנשיא איראן. הוא היה הנשיא האיראני הראשון שסיים את כהונתו באופן רשמי עם תום הקדנציה שלו. מבין קודמיו, אבולחסן בני-סאדר הודח לפני תום כהונתו, מוחמד עלי רג'אי נרצח, ועלי ח'אמנאי הועלה לדרגת המנהיג העליון.

בשנת 2000, בבחירות הראשונות לאחר תום הקדנציה שלו, רפסנג'אני רץ מחדש לפרלמנט, אולם לא עלה בידו להיבחר בין 30 הנציגים מטעם העיר טהראן, כפי שהכריז משרד הפנים האיראני. מועצת שומרי החוקה פסלה אז מספר ניכר של מצביעים, ובזאת הצליחה להביא ל"בחירתו" כנציג ה-30 במספר. כך הפך רפסנג'אני פעם נוספת לחבר המג'לס, אולם הוא התפטר עוד טרם השבעתו לתפקיד. הוא נימק צעד זה בכך שהדבר יאפשר לו "לשרת את העם טוב יותר במשרות אחרות".

כיום רפסנג'אני הוא יושב ראש המועצה להבטחת אינטרס המשטר, שתפקידה ליישב נושאים חוקתיים שבין המג'לס לבין מועצת שומרי החוקה. בנוסף, הוא משמש כיועץ למנהיג העליון בנושאי מדיניות לאומית.

## [עריכה] חייו האישיים

רפסנג'אני נולד בעיר רפסנג'אן, שבמרכז איראן. יש לו שלושה בנים מנישואיו בשנת 1958: מוחסן, מהדי ויאסר, ושתי בנות, פאטמה ופאאזה. פאאזה רפסנג'אני היא היחידה שבחרה בקריירה פוליטית. היא הייתה לנציגה במג'לס, ובהמשך - מוציאה לאור של העיתון "זַן".

בשנים האחרונות נטען כנגד האשמי רפסנג'אני שברשותו רכוש ועושר רב. במסע הבחירות שלו בשנת 2005 הוא טרח להכחיש את השמועות. הוא הואשם שוב ושוב על ידי מבקריו בכך שברשותו רכוש מוסתר, אולם דחה את כל ההאשמות ודרש שיוצגו הוכחות.

חיבר מספר ספרים. בין החשובים שבהם ספר על אמיר כביר, בשם: אמיר כביר, גיבור המאבק באימפריאליזם.

הקודם: עלי ח'מנאי | נשיאי איראן | הבא: מוחמד ח'אתמי

מקור: http://he.wikipedia.org../../../%D7%90/%D7%9B/%D7%91/%D7%90%D7%9B%D7%91%D7%A8_%D7%94%D7%90%D7%A9%D7%9E%D7%99_%D7%A8%D7%A4%D7%A1%D7%A0%D7%92%27%D7%90%D7%A0%D7%99.html

קטגוריות: נשיאי איראן | מדינאים ופוליטיקאים איראנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- فارسی
- Français
- हिन्दी
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Svenska
- اردو
- 中文